cyanic-selkie/wikianc huggingface dataset:
Զինվորական գերեզմանատուն № 6 (Կրեմպնա)
Զինվորական գերեզմանատուն № 6 (Կրեմպնա) (Cmentarz wojenny nr 6 - Krempna), զինվորական գերեզմանատուն, որը գտնվում է Կրեմպնա գյուղի մերձակայքում՝ Անդրկարպատյան վոևոդությունում։ Գերեզմանը մաս է կազմում Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։ Գերեզմանոցում հուղարկավորված են ավստրիական, գերմանական և ռուսական բանակի զինծառայողները, ովքեր զոհվել են Առաջին համաշխարհային պատերազմի ժամանակ։
Պատմություն
Գերեզմանատանը հուղարկավորված են 53 ավստրիացի, 33 ռուս և 34 գերմանացի անհայտ զինվորներ։ 1914 թվականին Կրեմպնա գյուղում գտնվող Սուրբ Կոսմի և Դեմիանի եկեղեցիները եղել են դաշտային հիվանդանոց և ենթադրվում է, որ այստեղ թաղված են զինվորներ, ովքեր զոհվել են վերքերից։
Արտաքին հղումներ
Կատեգորիա:Առաջին համաշխարհային պատերազմ մրցույթի հոդվածներ Կատեգորիա:Առաջին համաշխարհային պատերազմի հուշարձաններ
Մարիամ Ռաջավի
Մարիամ Ռաջավի (նախկինում՝ Միրյամ Քաջար Ազոդանլու,, ), Իրանի ձախ քաղաքական գործիչ, Իրանի ժողովրդի մոջահեդների կազմակերպության հիմնադիր Մասուդ Ռաջավիի կինը, Իրանի դիմադրության ազգային խորհրդի նախագահի պաշտոնակատար ։ Կազմակերպությունը, որը ղեկավարում է Մ. Ռաջավին, 1980-ականներին ակտիվ զինված պայքար էր մղում Իրանի իշխանությունների դեմ և վայելում Սադդամ Հուսեյնի աջակցությունը, սակայն 1990-ականներին աստիճանաբար վերափոխվում էր Իրանից արտագաղթողների ավելի խաղաղ ընդդիմադիր կազմակերպության։
2008 թվականի հունիսին բրիտանական կառավարությունը նրան ղեկավարած կազմակերպությունը հանել էր ահաբեկչական ցանկից (ԵՄ-ի մյուս երկրները չաջակցեցին այդ որոշմանը) ։
Կենսագրություն
Ծնվել է 1953 թվականին Թեհրանում միջին խավի ընտանիքում, կրթություն է ստացել մետաղագործության ոլորտում։ 1970-ականներից մասնակցում է անտիշահի ընդհատակին, իսկ իսլամական հեղափոխությունից հետո, հիասթափվելով դրանից, մասնակցում է ընդհատակյա հակահամաճարակային շարժմանը։ 1982 թվականին տեղափոխվել է Փարիզ, որտեղ գտնվում էր Դիմադրության ազգային խորհրդի կենտրոնակայանը։ 1993 թվականին ընտրվել է Իրանի դիմադրության ազգային խորհրդի նախագահի պաշտոնակատար ։ Հետաքրքիր է այն փաստը, որ նրա պաշտպանությամբ կանայք այս շարժման մեջ շատ առանցքային պաշտոններ են զբաղեցրել ։
2003 թվականի հունիսի 17-ին ձերբակալվել է ֆրանսիական ոստիկանության կողմից, շարժման 165 ակտիվիստների թվում՝ ահաբեկչության կասկածանքով։
Արտաքին հղումներ
Կատեգորիա:Իրանցի հասարակական գործիչներ Կատեգորիա:Իրանի քաղաքական գործիչներ Կատեգորիա:Իրանցի կին ակտիվիստներ Կատեգորիա:Իրանցի ֆեմինիստներ
Շրջված դասարան
Շրջված դասարան, մանկավարժական մոտեցում է, որը փոխում է ուսուցման մեթոդների ավանդական կազմակերպումը։ Սովորաբար տեսական մասը առկա ուսուցման մեթոդով փոխանցվում է դպրոցի դասարանում, իսկ գործնական մասը կատարվում է տանը։ «Շրջված դասարան» մեթոդի կիրառման ժամանակ տեսական մասը կատարվում է տանը՝ լսարանի հետ ավելի ինտերակտիվ ուսուցման համար հնարավորինս շատ ժամանակ շահելու նպատակով։
Այս մոդելը հիմնված է տեղեկատվական և հաղորդակցության տեխնոլոգիաների զարգացման վրա, որոնց շնորհիվ իրականացվում է դասարանի շրջումը։ Առավել հաճախ այդ նյութերն իրենցից ներկայացնում են փոքր տեսանյութեր, որոնք ուսուցիչներն իրենք են պատրաստում, իսկ աշակերտները առկա դասընթացից առաջ դրանք ուսումնասիրում են ինքնուրույն։
Ուսուցումն իրականացվում է դասի ընթացքում ուսուցչի անհատական աջակցությամբ։ Դա հնարավորություն է տալիս ժամանակ խնայել ակտիվ մանկավարժական աշխատանքներ իրականացնելու, աշակերտների ըմբռնումը ստուգելու և դասընթացի հայեցակարգերը խորացնելու համար ։
«Շրջված դասարան» մոդելի կիրառման դեպքում ուսուցիչը գիտելիքների փոխանցողի դերից անցնում է գիտելիքների միջնորդի դերի, ով փնտրում, ստեղծում և սցենարավորում է թվային ռեսուրսներ, ուղեկցողի և խորհրդատուի դերի, ինչպես նաև փոխազդեցության ստեղծողի և ղեկավարողի դերի, ով ներառում է աշակերտներին իր դասընթացի պատրաստմանը։ Ինչու՞ փոխել ավանդական մոդելը։ Գոյություն ունի տրամաբանական բացատրություն, որը տալիս է այս հարցի պատասխանը։ Դա Բենիամին Բլումի տաքսոնոմիայի հասկացությունն է, որը բացատրում է գիտելիքների ձեռքբերման մակարդակները։ Ավանդական մոդելի դեպքում դասարանում իրականացված ուսուցումը ուսուցչի կողմից փոխանցված գիտելիքների գրանցումն է (ցածր մակարդակի ճանաչողական առաջադրանքներ), իսկ հմտությունների զարգացումն ու խորացումը (ավելի բարձր մակարդակի ճանաչողական առաջադրանքներ) սովորաբար կատարվում են դասարանից դուրս ։ Դասը շրջելու տրամաբանական հիմք կարող է հանդիսանալ ուսուցչին աշակերտների հետ կցելը, երբ նրանք կատարում են բարձր մակարդակի ճանաչողական առաջադրանքներ և օգնության կարիք ունեն, և թույլ տալ, որ աշակերտները կատարեն ավելի հեշտ առաջադրանքներ հասակակիցների հետ ինքնուրույն կամ հեռակա։
Ժամանակակից ուսուցման գործելակերպը
2007 թ-ից այս մոտեցումն օգտագործվում է Միացյալ Նահանգների մանկապարտեզներում, միջնակարգ դպրոցներում, քոլեջներում և համալսարաններում։ 2011 թ.-ից ի վեր, նախ Կանադայում, այնուհետև Եվրոպայում և այլ ֆրանսախոս երկրներում կիրառում են այս մոդելը ։
Կոլորադոյի քոլեջի քիմիայի երկու ուսուցիչներ՝ Ջոնաթան Բերգմանը և Աարոն Սամսը համարվում են «Շրջված դասարան» մեթոդի առաջամարտիկները։ Լինելով գյուղական դպրոցի ուսուցիչներ՝ նրանք աշակերտների բացակայության շատ մեծ խնդիր ունեին։ Մի օր նրանք անսպասելիորեն բացահայտեցին, որ կարող են PowerPoint-ի սլայդները ձայնագրել իրենց ձայներով, դարձնել տեսանյութեր և ներբեռնել YouTube-ում, որն այդ ժամանակ նոր էր զարգանում։ Այսպիսով, 2007 թ.-ին, նրանք սկսեցին ձայնագրել իրենց դասախոսությունները և տեղադրել առցանց այն աշակերտների համար, ովքեր չէին կարողանում ներկա գտնվել իրենց դասին։ Առցանց դասախոսությունները շատ արագ ներգրավեցին այլ աշակերտների, ովքեր սկսեցին նայել այդ տեսանյութերը, քանի որ դա նրանց թույլ էր տալիս ավելի լավ հասկանալ ուսուցիչների կողմից քննարկվող թեմաները, ովքեր արդեն սկսել էին օգտագործել այդ ձայնագրությունները իրենց դասաժամի ընթացքում և ձայնագրում էին իրենց ուսումնական տեսանյութերը։ Արդյունքում առաջանում էր «Շրջված դասարան» մեթոդը... Արդյո՞ք դա իսկապես ժամանակակից պրակտիկա էր, և Բերգմանը և Սամսը առաջինն էին, որ օգտագործեցին այս մոտեցումը դասի ընթացքում։ Այն պրակտիկան, որ ուսուցիչը պահանջում է իր աշակերտներից կարդալ տեքստը դասից առաջ, պատրաստել նյութ մի թեմայի շուրջ դասաժամին ներկայացնելու համար, որոնել փաստաթղթեր գրադարանում կամ փաստաթղթավորման կենտրոնում բոլորովին նոր չէ, և շատ ուսուցիչներ կիրառում են ամեն օր։ Նորություն կարող են համարվել տեղեկատվական և հաղորդակցության տեխնոլոգիաները, որոնք փոփոխություն են ապահովում և շարունակ զարգանում են։ Տեղեկատվական և հաղորդակցության տեխնոլոգիաները ավելի ու ավելի մատչելի են դառնում իրենց հեշտ օգտագործման, ցածր գնի կան անվճար լինելու շնորհիվ։ Վեբ 2.0 գործիքները թույլ են տալիս ուսուցիչներին և աշակերտներին արտահայտել իրենց կարծիքները առցանց, կազմակերպել քննարկումներ և հարցումներ և ձեռք բերել գիտելիքներ։ Տեղեկատվական և հաղորդակցության տեխնոլոգիաների զարգացումն է, որը խթանել է «Շրջված դասարան» մեթոդի, հեռակա ուսուցման, տարբեր զանգվածային բաց առցանց դասընթացների ստեղծումը՝ ներգրավվելով հազարավոր ուսանողների։
«Շրջված դասարան» մոդելի առավելություններն ու թերությունները
«Շրջված դասարան» մոդելի կիրառման դեպքում ուսուցչի կողմից աշակերտներին դասընթացի նյութը փոխանցվում է լսարանից կամ դասարանից դուրս` տեսանյութերի, ձայնագրությունների կամ կարդալու համար նախատեսված տեքստերի միջոցով։ Ուսուցչի և աշակերտների փոխազդեցության ժամանակահատվածը կարող է օգտագործվել հմտություններ զարգացնող աշխատանքներ կատարելու նպատակով։
Պարզվում է, որ այս մոտեցումը լավ միջոց է աշակերտների և իրենց ուսուցիչների հարաբերությունները ամրապնդելու համար։ Հաշվի առնելով այն փաստը, որ դասի տեսական մասն արդեն փոխանցվել է դասը սկսելուց առաջ, ուսուցիչը կարող է ավելի շատ ժամանակ տրամադրել աշակերտների կողքին լինելու համար և նրանց օգնելու կատարել առաջադրանքներ այն պահին, երբ դրա կարիքն առավել շատ են զգում ։
«Շրջված դասարան»-ում աշխատանքը հիմնված է աշակերտի վրա. վերջինս դառնում է իր ուսուցման դերակատարը և մասնակցում է դասընթացի համաստեղծմանը։ Այս պրակտիկայի շնորհիվ ավելի շատ ժամանակ է հատկացվում հմտությունները զարգացնելուն և խորացնելուն՝ կատարելով ավելի բարձր մակարդակի ճանաչողական առաջադրանքներ, որոնք ավանդական դասաժամերի դեպքում կատարվում են դասերից հետո։
Ակնհայտ է, որ «Շրջված դասարան» մեթոդն ունի նաև թերություններ։ Տեսանյութեր պատրաստելու համար հարկավոր է տրամադրել երկար ժամանակ։ Սակայն գոյություն ունեն փոխանակման կայքեր ուսուցիչների և աշակերտների միջև, որոնք մեծապես հեշտացնում են նյութերի ձևավորման աշխատանքները։ Ինչ վերաբերում է աշակերտներին, կարող ենք արձանագրել որոշ խնդիրներ՝ կապված ինտերնետային կապի և սարքավորումների բացակայության հետ։
Ինչպես արդեն նշվեց վերևում, «Շրջված դասարան» մեթոդի առավելություններից մեկը դասաժամին աշակերտի ներկայությանը նոր իմաստ հաղորդելն է։ Այսպիսով, մանկավարժական տեսանկյունից ուսուցիչների համար մեծ մարտահրավեր է դասընթացների կազմակերպումը և տնային առաջադրանքների հանձնարարումը։ «Շրջված դասարան» մեթոդն առաջացնում է ուսուցչի վարքագծի խոր փոփոխություններ. վերջինս ամբողջովին փոխում է կեցվածքը և դեմառդեմ մոտեցումից անցնում է կողք կողքի մոտեցման։
Ծանոթագրություններ
Կատեգորիա:Ինֆորմատիկա
Քիմբերլի Բրայանթ
Քիմբերլի Բրայանթը, աֆրոամերիկացի էլեկտրատեխնիկ է, ով աշխատել է բիոտեխնոլոգիայի ոլորտում։ 2011 թվականին Բրայանթը հիմնադրել է Black Girls Code դասընթացը, որի ընթացքում բազային ծրագրավորում էր ուսուցանվում սևամորթ աղջիկներին, ովքեր ներկայացված չէին տեխնոլոգիական ոլորտում։ Հիմնադրումից հետո Բրայանթը Business Insider-ի կողմից ընդգրկվեց «տեխնոլոգիական ոլորտում 25 ամենաազդեցիկ աֆրոամերիկացիների» ցանկում։
Մանկություն և կրթություն
Բրայանթը ծնվել և մեծացել է ԱՄՆ Թենեսի նահանգի Մեմփիս քաղաքում։ Նա գիտական աստիճան է ստացել էլեկտրատեխնիկայի ոլորտում և մասնագիտացել է համակարգչային գիտություններում Վանդերբիլթի համալսարանում  ։
Գործունեություն
Բրայանթը Վանդերբիլթում իր ուսումնասիրությունները կենտրոնացրել էր բարձր լարմամբ էլեկտրոնիկայի ուղղությամբ, և գործունեության սկզբում աշխատել է Westinghouse Electric-ում և DuPont-ում։ Հետագայում Բրայանթը էկեկտրոնային ընկերություններից տեղափոխվեց բիոտեխնոլոգիայի ոլորտ և ավելի ուշ՝ դեղագործական ընկերություններ։
Black Girls Code
Բրայանթը հիմնել է Black Girls Code-ը այն բանից հետո, երբ նրա դուստրը հետաքրքրություն ցուցաբերեց համակարգչային ծրագրավորման ոլորտի հանդեպ, և Բեյ տարածաշրջանում առկա ոչ մի դասընթաց հարմար չէր նրա համար․ հիմնականում տղաներ էինև հազվադեպ կարելի էր հանդիպել հաճախող աֆրոամերիկացու։ Աշխատելու և սովորելու ընթացքոմ ինքը մեկուսացած լինելով՝ նա ավելի լավ միջավայր էր ցանկանում դստեր համար։ Բրայանթը հույս ունի, որ այս փորձը թույլ կտա հատկապես փոքրամասնության մաս կազմող երիտասարդ աղջիկներին ներգրավված լինել տեխնոլոգիական ոլորտում և մեծացնել ոլորտի մասին իրազեկվածությունը։ Աֆրոամերիկացի աղջիկները կազմում են տեխնոլոգիական ոլորտի աշխատուժի մոտ 3 տոկոսը և Black Girls Code-ը պայքարում է այս տոկոսը բարելավելու համար ։ Black Girls Code-ը դպրոցական տարիքի աղջիկներին ծրագրավորում է սովորեցնում դպրոցից հետո և ամառային ծրագրերով։ Սան Ֆրանցիսկոյում հիմնված հասարակական կազմակերպությունը նպատակ ունի մինչև 2040 թվական 1 միլիոն սևամորթ աղջիկների սովորեցնել ծրագրավոր կոդավորել ։ Կազմակերպությունն արդեն ուսուցանել է 3000 աղջիկների ԱՄՆ տարբեր քաղաքներում, մեկ խումբ ունի Հարավաֆրիկյան Հանրապետության Յոհաննեսբուրգ քաղաքում և պատրաստվում է ընդլայնվել ։ 2017 թվականի օգոստոսին Բրայանթը մերժել է Uber-ի 125,000 դոլար նվիրատվությունը՝ անվանելով այն անարդար։ Նվիրատվությանը հաջորդեցին Uber-ի դեմ սեքսուալ բռնության մասին մեղադրանքները։ 2018 թվականի փետրվարին Բրայանթը համագործակցել է Uber-ի մրցակից Lyft-ի հետ՝ համարելով, որ իրենց արժեքները ավելի շատ են համընկնում ։
Ծանոթագրություններ
Կատեգորիա:Ամերիկացի կին ճարտարագետներ Կատեգորիա:Ամերիկացի կին համակարգչային գիտնականներ
Գրիվեն
Գրիվեն (Grivesnes), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 95 կմ հյուսիս, Ամյեն քաղաքից 27 կմ հարավ-արևելք։
Տնտեսություն
2010 թվականին ուներ 257 աշխատունակ (15-64 տարեկան) բնակիչ, որոնցից ակտիվ էին 185-ը, իսկ ոչ ակտիվները` 72։ Ակտիվության ցուցանիշը կազմում է 72,0 %։ 185 աշխատունակ մարդկանցից աշխատել է 172 անձ (93 տղամարդ և 79 կին)։ Գործազուրկ են եղել 13 անձ (9 տղամարդ և 4 կին)։ 72 անաշխատունակներից 25-ը եղել են աշակերտներ կամ ուսանողներ, 28-ը` թոշակառուներ, իսկ 19-ը չեն աշխատել տարբեր պատճառներով ։
Էմմա Խուդաբաշյան
Էմմա Խուդաբաշյան, ՀՀ ԱԺ 2-րդ գումարման պատգամավոր ։ ԱԺ սոցիալական, առողջապահության և բնության պահպանության հարցերի մշտական հանձնաժողովի անդամ։ «Միասնություն» խմբակցության անդամ։ ՀԺԿ վարչության քաղաքական խորհրդի անդամ ։
Կենսագրություն
Էմմա Խուդաբաշյանը ծնվել է 1947 թվականի մարտի 3-ին Սևանի շրջանի Ծովագյուղ գյուղում։ 1973 թվականին ավարտել է Արմավիրի (ՌԴ) պետական մանկավարժական ինստիտուտը։ Մասնագիտությամբ մանկավարժ-հոգեբան է։ 1973-1977 թվականներից աշխատել է Երևանի էլեկտրաապարատների գործարանում որպես փականագործ-հավաքող։ Ավելի ուշ, 1979-1994 թվականներին Էմման աշխատանքի է անցել Երևանի միկրոէլեկտրոնային ինստիտուտում որպես առաքող, տեխնիկ, իսկ 1994-1999 թվականներին աշխատել է որպես «Սևան» զբոսաշրջային միավորման ավագ մեթոդիստ ։
1999 թվականին Կարեն Դեմիրճյանի ղեկավարած «Միասնություն» դաշինքի ցուցակով Էմման ընտրվել է ՀՀ ԱԺ պատգամավոր և զբաղեցրել պաշտոնը մինչև 2003 թվական։ Հանդիսացել է ԱԺ սոցիալական, առողջապահության և բնության պահպանության հարցերի մշտական հանձնաժողովի անդամ։ «Միասնություն» խմբակցության անդամ։ ՀԺԿ վարչության քաղաքական խորհրդի անդամ ։ Էմմա Խուդաբաշյանն ականատես է եղել 1999 թվականի հոկտեմբերի 27-ին Հայաստանի Հանրապետության Ազգային ժողովի վրա կատարված հարձակմանը ։
Անձնական կյանք
Ամուսնացած է, ունի երկու երեխա ։
Արտաքին հղումներ
Կատեգորիա:Հայ քաղաքական գործիչներ Կատեգորիա:1947 ծնունդներ Կատեգորիա:ՀՀ ԱԺ պատգամավորների ցանկեր Կատեգորիա:Հոկտեմբերի 27-ի ահաբեկչություն Կատեգորիա:ՀՀ ԱԺ 2-րդ գումարման պատգամավորներ Կատեգորիա:ՀՀ Ազգային ժողովի պատգամավորներ
Move (երգ, The Mamas)
«Move» (ոճավորված է որպես M0VE), շվեդական The Mamas երաժշտական խմբի գոսպել փոփ երգ։ Այս երգով խումբն առաջին անգամ ելույթ է ունեցել Melodifestivalen 2020-ում, որտեղ այն միանգամից անցել է եզրափակիչ փուլ ։ Այն հաղթել է Melodifestivalen-ը 137 միավորներով և ներկայացնելու է Շվեդիան Եվրատեսիլ 2020 երգի մրցույթում, որը տեղի է ունենալու Նիդերլանդների Ռոտերդամ քաղաքում ։
Եվրատեսիլ երգի մրցույթ
Այս երգով խումբը ներկայացնելու է Շվեդիան Եվրատեսիլ 2020 երգի մրցույթում ։ The Mamas-ն ընտրվել է Melodifestivalen 2020-ի արդյունքում՝ երաժշտական մրցույթի, որի արդյունքում ընտրվում է Շվեդիայի ներկայացուցիչը Եվրատեսիլ երգի մրցույթի համար։ 2020 թվականի հունվարի 28-ին կայացել է հատուկ վիճակահանություն, որի արդյունքում ընտրվել է որ երկիր կիսաեզրափակչի որ մասում է երգելու։ Դրա արդյուքնում պարզվել է, որ Շվեդիան ելույթ է ունենալու առաջին կիսաեզրափակչի առաջին մասում, որը տեղի է ունենալու 2020 թվականի մայիսի 12-ին։
Ծանոթագրություններ
Կատեգորիա:Շվեդիան Եվրատեսիլ երգի մրցույթում Կատեգորիա:Եվրատեսիլ երգի մրցույթի երգեր
Տալսիի շրջան
Տալսիի շրջան (Talsu novads), վարչատարածքային միավոր Լատվիայի հյուսիս - արևմուտքում, գտնվում է պատմական Կուրզեմե մարզում։ Շրջանը ներառում է չորս քաղաքներ և տասնչորս շրջաններ։ Երկրամասի կենտրոնը համարվում է Տալսի քաղաքը։
Մյունխենի ֆոնդային բորսա
Մյունխենի ֆոնդային բորսա (Börse München), ֆոնդային բորսա՝ տեղակայված Մյունխենում, Գերմանիա։ Հիմնադրվել է 1830 թ.։ 1935 թ. սկսած՝ միացել է Աուգսբուրգի բորսային և մինչև 2003 թ. կրել «Բավարական բորսա» անվանումը (Bayerische Börse)։
Մյունխենի ֆոնդային բորսայում կատարվում է բաժնետոմսերի, պարտատոմսերի և ներդրումային ֆոնդերի փայերի առքուվաճառք։ Մյունխենի ֆոնդային բորսան հազարատ բորսա է (Heimatbörse) հանդիսանում այնպիսի բաժնետիրական ընկերությունների համար, ինչպիսիք են BMW-ն, Allianz-ը, Munich Re-ը և Siemens-ը։
Արտաքին հղումներ
Կատեգորիա:Գերմանիայի ֆոնդային բորսաներ
Տալսիի շրջան
2010 թվականի հունվարի 1-ի տվյալներով բնակչությունը կազմել է 34.443 մարդ ։ Տարածքի մակերեսը կազմում է 1.763 կմ² ։
Արտաքին հղումներ
Կատեգորիա:Լատվիայի շրջաններ Կատեգորիա:Լատվիայի բնակչություն Կատեգորիա:Լատվիայի բնակավայրեր Կատեգորիա:2009 հիմնադրումներ Լատվիայում
Կատակ (պատմվածք)
Սյուժե
Պատմվածքը պատմում է գլխավոր հերոսի՝ երիտասարդ մարդու անունից ։ Նա կանչում է Նադյա անունով մի աղջկա, որպեսզի սահեն սառցե բլրից, ինչից վերջինս շատ է վախենում։ Այնուամենայնիվ աղջիկը համաձայնվում է։ Վայրէջքի ժամանակ, երբ վախեցած աղջկա ականջներում սուլում է քամին, պատմիչը շշնջում է՝ «Ես սիրում եմ ձեզ, Նադյա»։ Բլրի ստորոտում երիտասարդը դառնում է անտարբեր, ստիպելով Նադյային երկմտել, որ նա ինչ-որ բան էր արտասանել։ Աղջիկը համաձայնվում է նորից սահել, որպեսզի հասկանա, արդյո՞ք դա իր ընկերոջ արտասանած բառերն էին, թե՞ քամու սուլոցը։ Եվ նորից երիտասարդը նույն կատակն է անում Նադյայի հետ։ Նրանք մի քանի օր շարունակ սահում են, իսկ պատմիչը շարունակում էր խաղալ աղջկա հետ։ Վերջինս տենչում է հասկանալ բառերի բնույթը, բայց ամեն անգամ նրան վախեցնող բլրից վայրէջքը չի թողնում նրան ժամանակին կենտրոնանալ։ Անցնում է ձմեռը, բլրակի սառույցը հալչում է, իսկ Նադյան չի կարողանում լուծել հանելուկը։ Երբ մի անգամ գիշերը աղջիկը տխուր կանգնել էր սանդղամուտքին, պատմիչը, ով թաքնվել էր ցանկապատի հետևում, նորից արտասանում է նույն բառերը, և աղջիկը փայլատակում է ուրախությունից ։ Շուտով երիտասարդը գնում է Սանկտ Պետերբուրգ։ Նադյան ավելի ուշ ամուսնանում է և երեխաներ ունենում։ Պատմիչը համոզված է, որ այդ հիշողությունները մնացել են որպես աղջկա կյանքի ամենաուրախ հիշողություններ, իսկ ինքն արդեն չէր հասկանում, թե ինչի համար էրկատակում։
Ստեղծում և արձագանք
Պատմվածքը դարձել էր Չեխովի «Ծղրիդ» ամսագրում հրապարակած պատմվածքներից երկրորդը։ Առաջինը՝ «Գիշերը գերեզմանոցում (Ծննդյան տոների պատմվածք)» պատմվածքն էր, որը լույս է տեսել հունվարի 8-ին՝ ամսագրի դեբյուտային համարում։ Դրա պատճառով ընդհարում էր առաջացրել Չեխովի ու Լեյկինի միջև։ Վերջինս համարվում էր նրա ստեղծագործությունների հիմնական հրապարակիչը «Օսկոլկի» ամսագրում։
1899 թվականին պատմվածքում կատարվել էին լուրջ փոփոխություններ, մինչ Չեխովը այն կուղարկեր հրապարակիչ Մարքսին, ով այդ ժամանակ պատրաստում էր գրողի շարադրանքների լրիվ հավաքածուն։ Գլխավոր հերոսը սրախոսից վերածվում է քաղաքակիրթ երիտասարդի, ինչին համապատասխան պատմվածքը դառնում է ավելի զսպված։ Այն ունեցավ ուրիշ հանգուցալուծում՝ Նադյայի հետ ամուսնանալու փոխարեն, հերոսը հեռացավ քաղաքից և այլևս չվերադարցավ նրա մոտ։
1966 թվականին ռեժիսոր Անդրեյ Սմիրնովի կողմից պատմվածքը էկրանավորվել է կարճամետրաժ ֆիլմով։ Գլխավոր դերերում մարմնավորել էին Նիկիտա Միխալկովը և Նոննա Տարանտևան։
Գրականություն
''Чехов А. П.'' Шуточка // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
Կատեգորիա:Գրական ստեղծագործություններ այբբենական կարգով Կատեգորիա:1886 պատմվածքներ Կատեգորիա:Անտոն Չեխովի ստեղծագործություններ
Հազվագյուտ մետաղներ
Հազվագյուտ մետաղներ, մետաղներ, որոնք համեմատաբար նոր են արդյունաբերական կիրառում ստացել։ Որպես կանոն, երկրի կեղևում քիչ են տարածված։ Հազվագյուտ մետաղները բաժանվում են 5 խմբի՝ թեթև (լիթիում, բերիլիում, ռուբիդիում, ցեզիում), ցրված (գալիում, ինդիում, թալիում), հազվագյուտ հողային (սկանդիում, իտրիում, լանթան և բոլոր լանթանոիդները), դժվարահալ (տիտան, ցիրկոնիում, հաֆնիում, վանադիում, նիոբիում, տանտալ, մոլիբդեն, վոլֆրամ, ռենիում), ռադիոակտիվ (ֆրանսիում, ռադիում, ակտինիում, պոլոնիում, ուրան և բոլոր տրանսուրանային տարրերը)։ Բայց այս դասակարգումը խիստ պայմանական է։ Որոշ հազվագյուտ մետաղներ կարող են պատկանել տարբեր խմբերի (օրինակ, տիտանը դժվարահալ մետաղ է, բայց միաժամանակ նաև՝ թեթև)։ Շատ մետաղներ աստիճանաբար դուրս են գալիս հազվագյուտ մետաղների շարքից (օրինակ, վանադիումը, մոլիբդենը, տիտանը)։ Արտասահմանյան տեխ. գրականության մեջ հազվագյուտ մետաղների համար օգտագործում են «սակավ սովորական մետաղներ» («less common metals») տերմինը։
Կատեգորիա:Մետաղներ
Շտուտգարտի ֆոնդային բորսա
Շտուտգարտի ֆոնդային բորսա (Börse Stuttgart), Գերմանիայի՝ չափերով երկրորդ ֆոնդային բորսան՝ Ֆրանկֆուրտի ֆոնդային բորսայից հետո։ Տեղակայված է Շտուտգարտում։
Պատմություն
Շտուտգարտի ֆոնդային բորսային պատմությունը սկիզբ է առել 1860 թ. փետրվարի 4-ին «Մասնաճյուղային առևտրային միության» ձևավորումի հետո, որը միավորեց տեքստիլի վաճառքով զբաղվող մարդկանց գործնական հետաքրքրությունները։ 1861 թ. փետրվարի 11-ին ստեղծվեց Շտուտգարտի առևտրային միությունը», որը դարձավ արժեթղթերի առևտրով զբաղվող ֆոնդային բորսայի նախորդը ։
Ծանոթագրություններ
Կատեգորիա:Գերմանիայի ֆոնդային բորսաներ
Պրատո Կարնիկո
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Անժելա Բակունց
Անժելա Բակունց, հայ ռեժիսոր, ՀՀ ԱԺ նախկին պատգամավոր ։
Կենսագրություն
Անժելա Բակունցը ծնվել է 1953 թվականի հոկտեմբերի 7-ին Երևանում։ Ավարտել է Երևանի գեղարվեստա-թատերական ինստիտուտը` ռեժիսորի որակավորմամբ։ 1972 թվականից աշխատել է հեռուստատեսությունում որպես ռեժիսորի օգնական, ռեժիսոր, ծրագրերի տնօրինության թողարկման բաժնի ավագ թողարկիչ։ 1995 թվականին ընտրվել է ԱԺ 1-ին գումարման պատգամավոր, և այդ պաշտոնում է եղել մինչև 1999 թվականը։ ԱԺ-ում ծավալած գործունեության ընթացքում եղել է սոցիալական, առողջապատության եւ բնության պահպանության հարցերի մշտական հանձնաժողովի, ինչպես նաև «Շամիրամ» խմբակցության անդամ։ Այժմ համարվում է Ազգային Ժողովի «Շամիրամ» հասարակական-քաղաքական կազմակերպության անդամ։
Արտաքին հղումներ
Կատեգորիա:Հայ ռեժիսորներ Կատեգորիա:20-րդ դարի ռեժիսորներ Կատեգորիա:21-րդ դարի Հայ ռեժիսորներ Կատեգորիա:ՀՀ ԱԺ 1-ին գումարման պատգամավորներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Հայ քաղաքական գործիչներ
Կոնվենցիա
Կոնվենցիա (conventio պայմանագիր, համաձայնագիր), Միջազգային պայմանագրի տեսակ։
Կոնկրետ նշաները, որոնցով այս կամ այն պայմանագիրը անվանում են կոնվենցիա, դժվար է առանձնացնել։ Ավելի շուտ կարելի է ասել պայմանագրեր որոշակի տեսակի կամ կոնվենցիաներ պարունակող. Այսպես ՝ որպես կանոն, ըստ բազմակողմանի աջակցության համաձայնագրի որոշ ստանդարտների յուրաքանչյուր մասնակից իրեն (պետությունների աջակցության մասին համաձայնագրի որոշ կանոններով, սահմանափակումներով, այդ պետության օրենքների ստանդարտներով),  անվանում են կոնվենցիաներին։
Առավել հայտնի կոնվենցիաներն են — Ժնևյան կոնվենցիան, միջազգային մարդասիրական իրավունքի մասին, Կոնվենցիա փախստականների կարգավիճակի մասին, Միջազգային կոնվենցիան ռասայական խտրականության բոլոր ձևերի վերացման մասին, Երեխայի իրավունքների կոնվենցիա, Վիեննայի կոնվենցիան դիվանագիտական հարաբերությունների մասին, Վիեննայի կոնվենցիա միջազգային պայմանագրերի իրավունքի մասին, ՄԱԿ-ի կոնվենցիա ծովային իրավունքի մասին, Եվրոպական կոնվենցիան մարդու իրավունքների մասին , Բեռնի կոնվենցիա գրական և գեղարվեստական ստեղծագործությունների  պահպանման մասին։
Բազմակողմ կոնվենցիաները, որպես կանոն, մշակվում և ընդունվում են միջազգային կազմակերպությունների շրջանում, ինչպիսիք են ՄԱԿ-ը և Եվրոպայի Խորհուրդը։
Երկկողմ պայմանագրերի շրջանում  հյուպատոսական պայմանագրերը, փոստային, տրանսպորտային և հարցերի պայմանագրերը անվանում են կոնվենցիա։ Կարևոր է, որ կոնվենցիան, որպես կանոն, կարգավորի բոլոր կատեգորյաների հարցերը, որոնք կապված են համապատասխան թեմային (անալոգային օրենսգրքի)  հետ։
Արտաքին հղումներ
Կատեգորիա:Միջազգային իրավունք Կատեգորիա:Համաձայնագրեր Կատեգորիա:Միջազգային կոնվենցիաներ Կատեգորիա:Հասարակական պայմանավորվածություններ Կատեգորիա:Սոցիոլոգիայի տերմինաբանություն
Հազրեվարդ
Բուժիչ նշանակություն
Հունաստանում շատ տարածված և արժեքավոր բույս է։ Հռոմեացիները համարում էին, որ այն ապահովվում է մահացածների խաղաղությունը և խնկունու փնջեր էին դնում գերեզմաններում, իսկ ճյուղերը վառում էին խնկի փոխարեն։ Աճեցնում էին պարտեզներում, հատկապես՝ վանքի շրջակայքում, ուր նաև դեղաբույսեր էին աճեցնում։ Միջին դարերում սկսեցին օգտագործել որպես բուժիչ բույս և համեմունք(հատկապես իտալական խոհանոցում) ոչխարի մսի հետ։ Ժողովրդական բժշկության մեջ բուժիչ նպատակով օգտագործում են տերևները։ Բույսի բուժիչ հատկությունները պայմանավորված են դրա մեջ պարունակվող բիոլոգական ակտիվ միացություններով՝ մասնավորապես թթուներով։
Բույսի թուրմը լեղամուղ է, ընդհանուր տոնուսը բարձրացնող և ցավազրկող։ Օգտակար է ուժերի անկման և նևրոզների ժամանակ։ Խմում են ամսականի ուշացման, դաշտանադադարային նևրոզների, խոլեցիստիտի, աղեստամոքսային խանգարումների, ասթմայի և վերին շնչառական ուղիների հիվանդությունների, վքնածության ժամանակ, արտաքին օգտագործումը նպաստում է դժվար լավացող վերքերի, թարախապալարների ապաքինմանը։
Խնկունու թուրմ օգտագործում են ողողումների, լոգանքների և թրջոցների ձևով նևրիտի, կոկորդացավի(անգինա) և բերանի լորձաթաղանթի բորբոքման դեպքում։ Առավել արդյունավետ են երիտասարդ շիվերից պատրաստած ջերմաթրջոցները։
Տերևների թուրմն օգտագործում են գլխապտույտի ժամանակ և հիշողությունը վերականգնելու նպատակով։ Ռևմատիզմի ժամանակ օգտագործում են եթերային յուղի և սպիրտի խառնուրդը՝ 2։100 հարաբերակցությամբ։
Բուլղարական ժողովրդական բժշկության մեջ խնկունու տերևների թուրմն օգտագործում են որպես մազաթափությունը կանխելու միջոց։ Վերջին տարիներին այն օգտագործում են արոմաթերապիայի մեջ։ Հոտն ունի հանգստացնող ազդեցություն և օգնում է դուրս գալ սթրեսային վիճակներից։
Մշակվել է 2000 տարի շարունակ։ Այն շատ տարածված է եղել Հին Հունաստանում։ ։
Ծանոթագրություններ
Կատեգորիա:Շրթնածաղկավորներ Կատեգորիա:Դեղաբույսեր
Հաթթը Հումայուն
Հաթթը Հումայուն կրկնում էր Հաթթը շերիֆը՝ միայն ավելի ընդարձակ և մանրամասնված։ Հաթթը Հումայուն առանձին փոփոխություններ չմտցրեց Թուրքիայի բռնակալական վարչակարգի էության մեջ, պահպանվում էր ոչ մուսուլման բնակչության իրավազրկությունը։ Ազգային փոքրամասնություններին շնորհած հրամանագրերից առանձին սահմանափակումներով և խոչընդոտներով իրականացվեցին միայն կրոնական համայնքներին վերաբերող կանոնադրությունները, քրիստոնեաբնակ առանձին նահանգներին տրված ներքին ինքնավարության արտոնությունները (Կրետե կղզի, «Լիբանան լեռ», Սամոս կղզի, Աֆոնի լեռ)։
Կատեգորիա:Թուրքիայի պատմություն Կատեգորիա:Իրավունքի պատմական աղբյուրներ Կատեգորիա:Օսմանյան կայսրության կառավարություն Կատեգորիա:Օսմանյան կայսրության քաղաքականություն
Բոա Մերիա Ռինիա
Բոա Մերիա Ռինիա (Bohas-Meyriat-Rignat), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Սեզերիա կանտոնի կազմի մեջ։ Կոմունայի օկրուգը Բուրկ ան Բրես է։
Բնակչություն
Կոմունայի բնակչությունը 2010 թվականին կազմել է 811 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Բեռլինի ֆոնդային բորսա
Բեռլինի ֆոնդային բորսա (Börse Berlin, Berlin Stock Exchange), ֆոնդային բորսա Գերմանիայում։ Տեղակայված է Բեռլինում։ Միացել է Բրեմենի բորսայի հետ, այդ իսկ պատճառով նաև անվանում են Բեռլին-Բրեմենյան բորսա։
Գրիվիլե
Գրիվիլե (Grivillers), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 62 մարդ, բնակչության խտությունը` 18.29 մարդ/կմ²։ Բնակավայրը զբաղեցնում է 3.39 կմ² տարածք։
Աշխարհագրություն
Գտնվում է Փարիզ քաղաքից 95 կմ հյուսիս, Ամյեն քաղաքից 40 կմ հարավ-արևելք։
Ծանոթագրություններ
Կատեգորիա:Ֆրանսիայի բնակավայրեր
Կանակո Մուրակամի
, ճապոնացի նախկին գեղասահորդուհի, որը հանդես է գալիս մենասահքում։ Նա 2014 թվականի Չորս մայրցամաքների առաջնության չեմպիոն է, 2015 թվականի աշխարհի թիմային առաջնության բրոնզե մեդալակիր, աշխարհի պատանեկան առաջնության չեմպիոն (2010), 2009-2010 մրցաշրջանի պատանեկան Գրան պրիի եզրափակչի հաղթող, Ճապոնիայի պատանեկան առաջնության չեմպիոն (2010)։
2017 թվականի ապրիլի 22-ի դրությամբ Չմշկորդների միջազգային միության վարկանշային աղյուսակում զբաղեցնում է 16-րդ հորիզոնականը ։
Կարիերայի սկիզբ
2005-2006 մրցաշրջանում Կանակոն սկսնակների ազգային առաջնությունում հանդես է եկել «B» կատեգորիայում, որը հնարավորներից ամենացածրն է։ Այնտեղ նվաճել է արծաթե մեդալ ։ Այդ ձեռքբերումը նրան հնարավորություն տվեց գարնանը մասնակցել «Gardena Spring Trophy» մրցաշարին, որտեղ նա հաղթել է նույն նախնական մակարդակում ։
Հաջորդ երկու մրցաշրջաններում նույն առաջնությունում նա ելույթ է ունեցել «A» կատեգորիայում՝ սկզբում զբաղեցնելով 7-րդ, ապա՝ 5-րդ տեղը ։
2008-2009 մրցաշրջանում Կանակոն առաջին անգամ մասնակցել է պատանեկան Գրան պրիին։ Առաջին փուլում, որ անցկացվել է Մադրիդում, արժանացել է բրոնզի, իսկ երկրորդ փուլում, որ անցկացվել է Շեֆիլդում, գրավել է երկրորդ տեղը ։ Կանակոն Գրան պրիի եզրափակչում չորրորդն էր ։
Գրան պրիի եզրափակչից առաջ Մուրակամին մասնակցել է Ճապոնիայի պատանեկան առաջնությանը, որտեղ արժանացել է աշխարհի պատանեկան առաջնությանը մասնակցելու թույլտվություն։ Կանակոն կարճ ծրագրում զբաղեցրել է յոթերորդ տեղը, ազատ ծրագրում՝ առաջին, իսկ արդյունքում՝ երրորդ տեղը ։ Դա նրան հնարավորություն տվեց մասնակցելու մեծահասակների ազգային առաջնությանը, սակայն աշխարհի պատանեկան առաջնությանը չմասնակցեց, քանի որ այդ տարի Ճապոնիայից կարող էր մասնակցել միայն երկու հոգի։
2009-2010 մրցաշրջանում Կանակոն հաղթել է պատանեկան Գրան պրիի շարքի երկու փուլերում էլ և անցել եզրափակիչ։ Ճապոնիայի պատանեկան առաջնությանը նա երկու ծրագրերում էլ առաջատար դիրք է զբաղեցրել և արժանացել ոսկե մեդալի ։ Այդ հաղթանակը նրան հնարավորություն է տվել մասնակցելու Ճապոնիայի մեծահասակների առաջնությանը, որտեղ զբաղեցրել է հինգերորդ հորիզոնականը։ Աշխարհի պատանեկան առաջնությանը նա հաղթել է՝ կարճ ծրագրում զբաղեցնելով երկրորդ տեղը, ազատ ծրագրում՝ առաջին։
Հետագա կարիերա
Հետագայում Կանակոն սկսել է մասնակցել մեծահասակների մրցումների։ Այնուամենայնիվ չի կարողացել Սոչիի Օլիմպիական խաղերին։ Սակայն որոշել է չհեռանալ սպորտից և շարունակել է իր կարիերան։ 2016 թվականի ազգային առաջնությանը նա զբաղեցրել է վեցերորդ տեղը ։
Նոր նախաօլիմպիական մրցաշրջանը Կանակոն սկսել է սեպտեմբերին Բերգամոյում տեղի ունեցած Լոմբարդիայի առաջնությունով, որտեղ զբաղեցրել է վեցերորդ տեղը ։ Հոկտեմբերի կեսերին ճապոնացի գեղասահորդուհին ելույթ է ունեցել Գրան պրիի փուլերում (Չիկագո), որտեղ Ամերիկայի գավաթի խաղարկության ժամանակ զբաղեցրել է նախավերջին տեղը ։ Նախավերջինն է նաև եղել Գրան պրիի՝ Մոսկվայում կայացած փուլում, որտեղ Ռոստելեկոմի գավաթի խաղարկության ժամանակ նույնպես անհաջող է ելույթ ունեցել ։ Դեկտեմբերին Օսակայում կայացած Ճապոնիայի առաջնությունում ելույթ է ունեցել անվստահ և զբաղեցրել ութերորդ հորիզոնականը ։ Ապրիլին Կանակոն մարզական ակտիվ կարիերան ավարտելու որոշում է ընդունել ։
Արտաքին հղումներ
Կատեգորիա:Ճապոնացի գեղասահորդներ Կատեգորիա:Գեղասահքի աշխարհի չեմպիոններ
Հալիտ
Հալիտ, հալիտ (hans աղ), միներալ։ Քիմիական կազմը՝ NaCI։ Բյուրեղային համակարգը խորանարդային է։ Սովորաբար առաջացնում է հատիկավոր, խիտ զանգվածներ, ստալակտիտներ և այլն։ Անգույն է, փայլը՝ ապակու, կարծրությունը՝ 2, խտությունը՝ 2300 կգ/մ³։
Հեշտությամբ լուծվում է ջրում։ Աղահամ է։ Բյուրեղանում է ծովային ջրից՝ ծովալճակներում և չորացած մնացորդային լճերում։
Հանքավայրերի կարևոր տիպերն են՝
Հայաստանում տարածված է Ավանի աղահանքում։
Ծանոթագրություններ
Կատեգորիա:Միներալներ Կատեգորիա:Նատրիումի միներալներ
Բեդոնիա
Բեդոնիա (Bedonia), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում ։
Բնակչությունը՝ 3810 մարդ։ Բնակչության միջին խտությունը՝ 23 մարդ/կմ²։ Զբաղեցնում է 137 կմ² տարածք։ Փոստային ինդեքս՝ 43041։ Հեռախոսային կոդը՝ 0525։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Հալինգ
Հալինգ (նորվ՝ hailing, hallingdansen), տղամարդկանց նորվեգական պար (հիմնականում՝ մենապար)։ Երաժշտական չափը՝ 2/4 կամ 6/8։ Պարում են (նաև Շվեդիայում) հարդինգֆելե աղեղնավոր երաժշտական գործիքի նվագակցությամբ։ Հալինգը մշակել է էդվարդ Գրիգը։
Կատեգորիա:Նորվեգիայի արվեստ
Եհուդա Հալևի
Աբու-Հասան Եհուդա Բեն Շամուել Ռաբբի (יהודה הלוי, ), հրեա բանաստեղծ և փիլիսոփա։ Հայտնի էր նաև որպես բժիշկ։
Գրել է եբրայերեն, մասամբ՝ արաբերեն։ Հալևիի ժառանգությունը «Դիվանում» ամփոփված աշխարհիկ և կրոնական բանաստեղծություններն են։ Հալևին երգել է բնությունը («Ծովային երգեր»), կնոջ գեղեցկությունը («Պարուհուն», «Հարեմ Եգիպտոսում»), սերն ու բարեկամությունը («Գարուն» են)։ «Խազարի գիրքը» փիլիսոփայական տրակտատում Հալևին շարադրել է հրեականության հիմունքները, քննադատել Արիստոտելի ուսմունքը։
Ծանոթագրություններ
Կատեգորիա:Հրեա բանաստեղծներ Կատեգորիա:Հրեա փիլիսոփաներ Կատեգորիա:Հրեա բժիշկներ
Գրուշ Լուշուել
Գրուշ Լուշուել (Grouches-Luchuel), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 150 կմ հյուսիս, Ամյեն քաղաքից 32 կմ հյուսիս։
Ծանոթագրություններ
Կատեգորիա:Ֆրանսիայի բնակավայրեր
Օբերշտաուֆեն
Օբերշտաուֆեն (գերմաներեն՝ Oberstaufen, բավարերեն՝ Obastaffa), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 7164 մարդ (ըստ 2010 թվականի դեկտեմբերի 31-ի) ։ Տարածքը կազմում է 125,84 կմ²։ Պաշտոնական կոդ՝ 09 7 80 132։
Արտաքին հղումներ
Կատեգորիա:Գերմանիայի բնակավայրեր
Մարտին Խրյեն
Մարտին Խրյեն (Martin Chrien, ), սլովակ ֆուտբոլիստ, Բենֆիկա (Լիսաբոն) ակումբի կիսապաշտպան։
Կարիերա
2014 թվականի մայիսին չորս տարվա պայմանագիր է կնքել Վիկտորիա ակումբի հետ ։
2014-2015 թվականի մրցաշրջանի կեսերին վարձավճարով տեղափոխվել է Չեսկո-Բուդեևիցեյի Դինամո ակումբ ։
2017 թվականի հունիսի 29-ին նա տեղափոխվում է պորտուգալական Բենֆիկա ակումբ, ստորագրելոնվ հինգ տարվա պայմանագիր ։
Արտաքին հղումներ
Կատեգորիա:Սլովակ ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Սլովակիայի հավաքականի ֆուտբոլիստներ Կատեգորիա:Բենֆիկայի ֆուտբոլիստներ
Սերժանտ Ջոյս Կիլմերի եռանկյունի
Կոչվել է ի պատիվ ամերիկացի գրող Ջոյս Կիլմերի (Joyce Kilmer), որը զոհվել է Առաջին համաշխարհային պատերազմում:
Ջոյս Կիլմեր
Ալֆրեդ Ջոյս Կիլմերը ծնվել է Նյու Ջերսի նահանգի Նյու Բրանսուիկ քաղաքում։ Ռատգերսի նաապատրաստական դպրոցն ապարտելուց հետո ընդունվել է Ռատգերսի քոլեջ (ներկայում՝ Ռատգերս համալսարան), որտեղից հետագայում տեղափոխվել է Կոլումբիայի համալսարան, որտեղ 1908 թվականին ստացել է արվեստի բակալավրի կոչում։ 1909 թվականին Ջոյս Կիլմերն աշխատանքի է տեղավորվել որպես բառարանի խմբագիր։ Երեք տարի անց նա դարձել է անգլիկան եկեղեցու կողմից հրատարակվող The Churchman թերթի գրական խմբագիր։ Դրանից մեկ տարիա անց՝ 1913 թվականին, Ջոյս Կիլմերն իր կարիերան աշխատանքի է անցել The New York Times-ում։ Նույն թվականին նա գրել է «Ծառեր» (Trees) քնարական պոեմը, որ նրան մեծ ճանաչում է բերել երկրում։
1917 թվականին Ջոյս Կիլմերը, լինելով ընտանիքի միակ կերակրողը և իրավունք ունենալով չզորակոչվել, կամավոր դարձել է հետևակ զինվոր։ Ռազմաճակատում նա կարճ ժամանակ անց ստացել է սերժանտի կոչում։ Կիլմերը տեղափոխվել է ծառայելու ռազմական հետախուզությունում, բայց շարունակել է գրական գործունեությունը և պարբերաբար հոդվածներ է գրել Stars and Stripes ռազմական շաբաթաթերթի համար։ 1918 թվականի հուլիսի 30-ին Մառնի ճակատամարտում Ջոյս Կիլմերը զոհվել է դիպուկահարի կրակոցից։ Ըստ այդ ժամանակվա մի շարք պարբերականների՝ Ջոյս Կիլմերը եղել է 20-րդ դարի սկզբի լավագույն հրապարակախոսների շարքում:
Այգու պատմություն
Սքվերն առաջացել է նրա շուրջը գտնվող փողոցների վերանախագծման արդյունքում։ Այն Ջոյս Կիլմերի պատվին կոչելու գաղափարը եղել է դեռ 1920 թվականին։ Այգու կարգավիճակ տարածքին տրվել է 1934 թվականին։ Մեկ տարի անց այն ստացել է իր ներկայիս անվանումը։ Եռանկյունու արևմտյան կողմում՝ արևմտյան 12-րդ փողոցի կողմից, տեղակայված է դրոշաձող։ Նստարանների շարքերի երկայքով տնկվել են կաղնիներ, որոնք իր պոեմում գովերգել է Կիլմերը։ Սքվերի մյուս կողմում տնկված են ծաղիկներ ու թփեր:
Գրականություն
Կատեգորիա:Նյու Յորքի այգիներ Կատեգորիա:Առաջին համաշխարհային պատերազմի հուշարձաններ
Իննա Ալաբինա
Իննա Իլյինիչնա Ալաբինա (Инна Ильинична Алабина, ), խորհրդային և ռուսական կինոյի ու թատրոնի դերասանուհի, ՌԴ վաստակավոր արտիստ (1994) ։
Կենսագրություն
1966 թվականից՝ Ե․ Վախթանգովի անվան թատրոնի դերասանուհի։ Աշխատել է նաև ռադիոյում․ «Բարև, ընկե՛ր» հաղորդման վարողներից մեկն է ։
Արտաքին հղումներ
Կատեգորիա:Ռուս դերասանուհիներ Կատեգորիա:Խորհրդային դերասանուհիներ Կատեգորիա:Ռուսաստանի Դաշնության վաստակավոր արտիստներ Կատեգորիա:Ե․ Վախթանգովի անվան թատրոնի անձինք Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:Դերասանուհիներ այբբենական կարգով
Քերոլայն Ֆորբս
Քերոլայն Ֆորբս, հորինված կերպար «Վամպիրի օրագրերը» վիպաշարից։ Հեռուստասերիալում դերը կատարել է Քենդիս Աքոլան ։ Քերոլայնը՝ Ելենա Գիլբերտի և Բոննի Բեննետի լավագույն ընկերուհին է։ Ուիլյամ Ֆորբս II-ի (Բիլ Ֆորբս) և շերիֆ Էլիզաբեթ Ֆորբսի դուստրն է։ Քերոլայնին սպանել է Քեթրին Փիրսը և նա վամպիր է դարձել Դեյմոնի արյան շնորհիվ, որը բուժել էր նրա ուղեղի ցնցումը։
«Առաջնածինները» հեռուստասերիալում իր հայտնվելուց մի քանի ամիս անց Քերոլայնը հիշատակվում է «Ժառանգություն» հետուստասերիալում, որի իրադարձությունները տեղի են ունենում «Առաջնածինները» հեռուստասերիալի իրադարձություններից երկու և «Վամպիրի օրագրերը» հեռուստասերիալի իրադարձություններից տասերկու տարի անց։
Քենդիսը որոշել է չկատարել Քերոլայնի դերը, սցենարիստները նրա բացակայությունը բացատրելու համար պատճառ գտնեին և դրա համար էլ հեռուստասերիալի առաջին եթերաշրջանի առաջին սերիաներում պարզ է դառնում, որ Քերոլայնը գտնվում է Եվրոպայում՝ անձնակազմ հավաքելու համար, բայց իրականում միայն Ալարիկը գիտի, որ նա փորձում է գտնել 22 տարեկան հասակում Լիզզիի և Ջոզիի միաձուլման կանխման հնարավոր եղանակը։
Առաջին եթերաշրջան
Հեռուստասերիալի սկզբում Քերոլայնը շատ հանրաճանաչ և թեթևամիտ աղջիկ է։ Ելենա Գիլբերտի և Բոննի Բեննետի լավագույն ընկերուհին է և ունի վիճահարույց հարաբերություններ իր մոր հետ։ Գտնվում է Դեյմոնի կախարդանքի ներքո, որը նրան ստիպում է դառնալ իր զուգընկերուհին և սնվում է նրա արյամբ։ Երբ Դեյմոնը բանտարկվում է, նա փորձում է Քերոլայնին կանչել իր մոտ, հետո Քերոլայնը մի կերպ փախչում է Զաքի օգնությամբ և չի հասկանում, թե որտեղ է գտնվում։ Հետո նա սկսում է զգացմունքներ տածել Մեթ Դոնովանի նկատմամբ։ Նրանք ռոմանտիկ հարաբերություններ են սկսում, որի ժամանակ Քերոլայնը սկսում է խանդել, երբ Մեթն ու Ելենան սկսում են հիշել միասին անցկացրած իրենց պահերը։ Ժամանակի ընթացքում նա համեմատաբար ավելի քիչ թեթևամիտ է դառնում։ Փոթորկի ժամանակ Քերոլայնը հայտնաբերում է Մեթի քրոջ՝ Վիկիի մարմինը։ Եթերաշրջանի վերջին սերիայում նա, Մեթը և Թայլերը ավտովթարի են ենթարկվում, հետո Քերոլայնը ծայրահեղ ծանր վիճակում տեղափոխվում է հիվանդանոց։
Երկրորդ եթերաշրջան
Երկրորդ եթերաշրջանի սկզբում նա վամպիր է դառնում, այն բանից հետո, երբ Քեթրինը սպանում է նրան (իսկ դրանից առաջ Դեյմոնը նրան է տալիս իր արյունը, ավտովթարից հետո), Քեթրինն օգտագործում է նրան, որպեսզի հաղորդագրություն փոխանցի Սալվատորե եղբայրներին և Ելենային։ Ինչպես բոլոր նոր վերափոխված վամպիրները նա ամեն կերպ փորձում է կառավարել իր զգացմունքները և արյան ծարավը։ Երբ նա մինչև վերջ արնաքամ է անում մի մարդու, Բոննին վերջապես հասկանում է նրա նոր կարգավիճակը։ Հետո համաձայնվում է օգնել նրան և առաջարկում է Լազուրիտով մատանի, որը նրան թույլ է տալիս քայլել արևի տակ։ Քերոլայնը ընկերանում է Թայլերի հետ և պարզում, որ նա մարդագայլ է։ Երբ նրա մայրը՝ Էլիզաբեթ Ֆորբսը պարզում է, որ իր դուստրը և Սալվատորե եղբայրները վամպիրներ են, Քերոլայնը որոշում է հիպնոզացնել նրան, որպեսզի ստիպի մոռանալ այդ մասին։ Երբ գործը հասնում է իր զուգընկերոջը՝ Մեթին, գաղտնիքը բացահայտելու վերաբերյալ, Քերոլայնը նրան նույնպես հիպնոզացնում է։ Բայց Մեթը իր ձեռքում պահում է Աղավնիճ, ցույց է տալիս, իբր թե մոռացել է։ Հետո նրան և Թայլերին առևանգում է Քլաուսը, արարողակարգում մասնակցելու համար, բայց վերջում նրանց փրկում է Դեյմոնը։ Նա նկատում է, որ Մեթի վրա հիպնոզը չի ազդել և Մեթն ասում է, որ էլ չի ուզում նրա հետ մնալ։ Հետո նրա մայրը վերջապես ընդունում է, որ իր դուստրը վամպիր է։ Այս եթերաշրջանի ընթացքում նա ավելի է մտերմանում Թայլերի հետ, այն ժամանակ, երբ վերջինս նրա նկատմամաբ զգացմունքներ է տածում։
Երրորդ եթերաշրջան
Քերոլ Լոքվուդն իր հերթին բացահայտում է, որ Քերոլայնը՝ իր որդու՝ Թայլերի ընկերուհին նույնպես վամպիր է։ Հետո նա Քերոլայնին փոխանցում է Բիլլին` վամպիրներ ոչնչացնողի, որը պարզվում է, որ Քերոլայնի հայրն է։ Նա տանջում է նրան, որպեսզի նրա վամպիրի էությունը բացահայտի, բայց նրան օգնության են գալիս Քերոլայնի մայրը՝ Լիզ Ֆորբսը և Թայլերը։ Հետո Թայլերն «իր կամքից անկախ» խայթում է նրան (սերիա 11), իսկ Կլաուսն առաջարկում է իր արյունը՝ Քերոլայնին փրկելու համար։ Դրանից հետո Կլաուսը սկսում է գրավել Քերոլայնի ուշադրությունը և փորձում հրապուրել նրան։ Նա իր եղբորը՝ Կոլին ասում է, որ Քերոլայնի մեջ տեսնում է իրօրինակ մարտահրավեր, բայց իրականում սկսում է սիրայաին զգացմունքներ տածել նրա նկատմաամբ, որը մինչև վերջ այդպես էլ չի զարգանում։ Նույնիսկ հրավիրում է մորը՝ Էսթերին նվիրված երեկույթին։ Միաժամանակ Թայլերն ուզում է Քերոլայնին ցույց տալ իր սերը և դիմում է հոր օգնությանը։ Նա փորձում է վերահսկել իրեն, որպեսզի վերացնի Կլաուսի ազդեցությունն այն բանից հետո, երբ Կլաուսը վերափոխում է նրան։ Այդ իսկ պատճառով նա հեռանում է Միստիկ Ֆոլսից և վերադառնում է միայն 3-րդ եթերաշրջանի 19-րդ սերիայում։ Երրորդ եթերաշրջանի վերջին սերիայում Քերոլայնը և Թայլերը ստիպված լքում են քաղաքը, քանի որ Ալարիկը հայտնում է խորհրդին, որ Քաղաքապետի և Շերիֆի երեխաները՝ համապատասխանաբար հիբրիդ և  վամպիր են։ Սակայն հին նկուղում հանդիպման ժամանակ Քերոլայնը՝ Թայլերին հայտնում է, որ Կլաուսը մահացել է և որ Թայլերը շուտով ինքն էլ կմահանա։ Նա խնդրում է Քերոլայնին, որ արագ գնա և իր մորն ասի, որ նա հեռացել է քաղաքից, ինչպես և ծրագրվել էր, բայց Կլաուսն այդ ժամանակ գտնվում է Թայլերի մարմնում՝ Բոննիի շնորհիվ։
Չորրորդ եթերաշրջան
Եթերաշրջանի ընթացքում նա պահպանում է Թայլերի հետ իր հարաբերությունները, նաև ավելի է մտերմանում Կլաուսի հետ։ Նաև փորձում է օգնել Ելենային, որ հետ բերի նրա մարդկայնությունը։ Օգնում է նաև իր ընկերներին, որ գտնեն վամպիրիզմի դեղը՝ Թայլերի և մասամբ նաև Կլաուսի օգնությամբ, որը փակված է մնում Գիլբերտների ընտանիքի հյուրասենյակում։ Վերջինս բարկանում է և վրեժխնդիր լինում Թայլերից՝ հարձակվելով Քերոլայնի վրա, խայթում է նրան և հրաժարվում է բուժել իր արյամբ։ Դրա համար Թայլերը նրա փրկության համար ծրագիր է մշակում և ասում է Կլաուսին, որ եթե չբուժի Քերոլայնին, ապա ստիպված կնայի նրա մահվանը։ Քերոլայնը խոստովանում է Կլաուսին, որ նա գիտի, որ Կլաուսը սիրում է իրեն և մտածում է, որ այն մարդն ով ունակ է սիրելու, ունակ է նաև փրկվելու։ Նաև այն, որ անհնար է, որ նա կթողնի իրեն մահանալ, քանի որ զգացմունքներ ունի իր նկատմամբ և վերջնական հաշվում փրկում է նրան։ Քերոլայնը խնդրում է Կլաուսին լինել ներողամիտ և ազատ արձակել Թայլերին՝ սպանելու փոխարեն։ Կլաուսը համաձայնվում է նրան առավելություն տալ։ Հետո նա իմանում է, որ Թայլերը մեկընդմիշտ լքել է Միստիկ Ֆոլսը, բայց վերադառնում է պարահանդեսի վերջին պարի ժամանակ։ Ելենան համարյա սպանում է Քերոլայնին, քանի որ Ելենան կորցրել էր իր մարդկայնությունը և շատ խորը վնասվածք է հասցնում և հետո նրան հաջողվում է վերակենդանացնել իր մորը՝ Լիզին այն բանից հետո, երբ վերջինս Սայլասի հարձակմանն է ենթարկվում։ Եթերաշրջանի ավարտին Նոր Օռլեան մեկնելուց առաջ և անտեսելով Քերոլայնի նկատմամբ իր զգացմունքները, Կլաուսը թույլատրում է Թայլեին վերադառնալ քաղաք և խոստանում է, որ Քերոլայնը կլինի նրա վերջին մեծ սերը՝ «ցանկացած եղանակի»։ Քերոլայնը դառնում է Միստիկ Ֆոլսի ավագ դպրոցի շրջանավարտ։
Հինգերորդ եթերաշրջան
Եթերաշրջանի սկզբում Քերոլայնը գնում է քոլեջ Ելենայի հետ՝ չիմանալով, որ Բոննին մահացել է դեռ ամառվա սկզբից։ Նա դեռ հարաբերությունների մեջ է Թայլերի հետ։ Թայլերը, երբ Բոննիի թաղման արարողությանը վերադառնում է քաղաք, նա Քերոլայնին ասում է, որ եթե վերադառնա, նա կթողի երիտասարդ աղջկան։ Քերոլայնը խնդրում է, որ նա ընտրություն կատարի Կլաուսի նկատմամբ վրեժի լուծելու և իր միջև։ Թայլերը որոշում է վրեժ լուծել Կլաուսից և հետևաբար ընդմիշտ թողնում է Քերոլայնին։ Քերոլայնը մտերմանում է նոր ուսանողի՝ Ջեսսիի հետ։ Կլաուսը վերադառնում է Միստիկ Ֆոլլս, Քեթրինին իր արարքների պատասխանը տալու համար։ Նա դա անում է հիմնականում՝ Քերոլայնին նորից տեսնելու համար։ Երբ նրանք անտառում միայնակ են մնում, Կլաուսը Քերոլայնին խոստանում է այլևս ոտք չդնել Միստիկ Ֆոլս և նրան հանգիստ թողնել, եթե նա բացահայտի իր հոգու ամենամռայլ գաղտնիքները՝ այն, որ Քերոլայնը ռոմանտիկ զգացմունքներ ունի Կլաուսի նկատմամբ։ Դրա համար Քերոլայնը խոստովանում է, որ նա ինչ-որ զգացմունք ունի նրա նկատմամբ, իսկ հետո նրանք սեքսով են զբաղվում։ Դեյմոնը և Լեքսին չեն կարողանում վերադառնալ և մնում են մեռյալների աշխարհում։ Հետո նա անօգնական կերպով նայում է իր ընկերուհի Բոննիի մահվանը, որը մնացել էր Բանտային աշխարհում՝ Դեյմոնի հետ։
Վեցերորդ եթերաշրջան
Վեցերորդ եթերաշրջանում՝ անցնում է չորս տարի Դեյմոնի և Բոննիի մահվանից և որևէ գերբնական արարած չի կարողանում ոտք դնել Միստի Ֆոլս քաղաք՝ Օտարականների կախարդանքի պատճառով, Քերոլայնի կյանքը բարդանում է, քանի որ չի կարողանում գնալ սեփական տուն և տեսնվել իր մոր հետ։ Ամիսների ընթացքում նա ապարդյուն կերպով փորձում է հետ բերել Դեյմոնին և Բոննիին, բայց սկսում է ավելի տանջվել, երբ իմանում է, որ Ստեֆանը թերթել է կյանքի այդ էջը և հիասթափվում է նրանից։ Նրանց ընկերությունն ավարտվում է։ Եթերաշրջանի կեսին նա կորցնում է իր մորը, որը ուներ գլխուղեղի չարորակ ուռուցք։ Այդ կորստի հետ չհամակերպվելով, նա անջատում է իր էմոցիաները և Ստեֆանի ուղեկցությամբ (որին նույնպես ստիպել էր անջատել իր էմոցիաները), քաղաքում արյունահեղություն են սկսում։ Հետո երկու վամպիրները քնում են միասին։ Հետո Ստեֆանի օգնությամբ՝ Քերոլայնը հետ է բերում իր էմոցիաները, բայց սկսում է ամաչել իր արարքների համար։ Եթերաշրջանի վերջին սերիայում նա հրաժեշտ է տալիս Ելենային, որը քնի մեջ է ընկնում մոտ վաթսուն տարով (Կայի կախարդանքի պատճառով), նա որոշում է հարաբերություններ չսկսել Ստեֆանի հետ։ Չնայած այն բանին, որ նա նույնպես զգացմունքներ ուներ Ստեֆանի նկատմամբ, բայց որոշում է սպասել որոշ ժամանակ։
Յոթերորդ եթերաշրջան
Յոթերորդ եթերաշրջանում անցել է մի քանի ամիս Ելենայի քնելուց հետո։ Քերոլայնը գրառումներ է կատարում Ելենայի օրագրում՝ կատարվող իրադարձությունների մասին։ Միստիկ Ֆոլս են գալիս Լիլի Սալվատորեն և հերետիկոսները, իսկ քաղաքը քաոսի մեջ է։ Քերոլայնը Մեթի հետ փորձում է ազատվել Հերետիկոսներից՝ նրանց տանը ռումբ տեղադրելով, բայց նրանց ծրագիրը ձախողվում է։ Այդ դեպքերից հետո նա օգնում է տարհանել բնակչությանը՝ սպանդից խուսափելու համար։ Միստիկ Ֆոլսը դառնում է ուրվական քաղաք և փողոցներում գտնվող յուրաքանչյուր մարդու սպանում են հերետիկոսները։ Հետո Քերոլայնը վերադառնում է Ստեֆանի հետ, սակայն շուտով նրան առևանգում է Էնզոն, որը նրան հերետիկոսներին է հանձնում՝ Լիլի Սալվատորեի դիմաց։ Այնուհետև Քերոլայնին առևանգում են երկու հերետիկոսներ՝ Նորան և Մերի Լուիզը, ովքեր հաճույք են ստանում, խոշտանգելով նրան իրենց սեփական ուժերով, փորձելով Մալքոլմի մահվան համար վրեժխնդիր լինել նրանից։ Հենց այդ ժամանակ էլ Վալերին (երրորդ հերետիկոսը) նրան տալիս է կարդալ Ստեֆանի օրագիրը, որը նա գրում էր 1863 թվականին։ Այնուհետև Քերոլայնը իմանում է, որ Ստեֆանը ռոմանտիկ հարաբերություններ է ունեցել Վալերիի հետ և որ այդ կարճ հարաբերությունից հետո հղիացել է։ Վալերին, ի վերջո, ազատում է Քերոլայնին և այժմ նա կարող է շարունակել լինել Ստեֆանի հետ։
Բայց նրանց հարաբերությունները ևս մեկ անգամ ոտքից գլուխ շրջվում են՝ որոշ իրադարձություններից հետո։ Ստեֆանը գտնում է Վալերիին և իմանում, որ նա հղի է եղել, նաև այն որ ապագա երեխային սպանել է Ջուլիանը՝ Լիլիի սիրեկանը, որը ծեծել է Վալերիին մինչև երեխային կորցնելը։ Ստեֆանը խոստանում է վրեժխնդիր լինել և սպանել Ջուլիանին, ինչը լուրջ սպառնալիք է հանդիսանում՝ նրա և Քերոլայնի հետ հարաբերություններին։ Մյուս կողմից, 7-րդ եթերաշրջանում Քերոլայնը զարմանքով բացահայտում է, որ նա հղի է Ալարիկի ապագա երկվորյակներով։ Իսկ, երեք տարի անց, մենք տեսնում ենք, որ նա հայտնվում է հեռուստատեսությունում և այլևս երբեք չի ցանկանում լսել Ստեֆան Սալվատորեի մասին։
Մի քանի շաբաթ անց նա արդեն զգում է իր հղիությունը և հասկանում, որ իր կարգավիճակում մեծացնում է արյան ծարավը։ Քերոլայնը համակեպրվում է իր հղիության փաստի հետ և Ալարիկի հետ մասնակցում է ծննդաբերության դասընթացներին։ Դասերին հաճախող մարդիկ տեղյակ են Ալարիկի և Քերոլայնի միջև տարիքային տարբերության մասին։ Երեք ամիս անց՝ 10-րդ սերիայում, Քերոլայնը քիչ ներկայություն է ցուցաբերում, երբ Դեյմոնը Բոննիի օգնությամբ ազատվում է Փյունիկի քարից։ 11-րդ սերիայում փորձում է օգնել Ստեֆանին, որն այդ ժամանակ Փյունիկի քարի փորձությունների միջով անցնելուց հետո հետտրավմատիկ սթրես է ապրում։ Նա կնունքի արարողություն է կազմակերպում ապագա երեխաների համար, իսկ սերիայի վերջում տխրում է, իմանալով, որ Ալարիկը պատրաստվում է երկու երեխաների հետ լքել Միստիկ Ֆոլսը՝ ծննդաբերությունից հետո, որպեսզի հեռու պահի նրանց վամպիրներից։